kardosdrur/scandi-wiki huggingface dataset:
Værløse Bio

Værløse Bio blev startet i 1950 af ægteparret Gunnild og Martin Jensen.

Tidligere blev der vist film på Kirke Værløse Kro, men den nye biograf med en sal og en foyer satte skub i udviklingen.

I 1984 blev biografen købt af Værløse Kommune, der forpagtede den videre til ægteparret Dorthe og Keld Petersen.

Herefter skete der en række udvidelser og moderniseringer, der resulterede i prisen: Årets Biograf i 1991, og siden er der kommet endnu en sal nr.2 og et vindfang med BioCaféen.

Det resulterede i endnu en pris: Værløse Kommunes Kulturpris som blev modtaget i 2001, der førte biografen fornemt frem til et 50-års jubilæet i 2004.

Begge sale er i de seneste år blevet gennemgående renoveret med bl.a. nye stole, lyd og lys. 
Som en af de første biografer i Danmark, fik biografen desuden installeret 3D-projektor i sal 1 i 2009, og i 2010 blev sal 2 også opgraderet til at kunne vise 3D. 

I modsætning til de store biografkæder har man i Værløse Bio valgt en løsning hvor de udleverede 3D-briller skal afleveres tilbage til personalet når forestillingen er slut.

Kilde 
 Værløse Museum

Ekstern henvisning 
 Værløse Bio og Café

Bio
Biografer i Danmark
Lugtesalt

Lugtesalt er ammonium carbonat, (NH4)2CO3·H2O. Ammoniumdampene fra saltet irriterer nasalmembranerne, hvilket udløser en refleks, der får musklerne, der styrer åndedrættet til at arbejde hurtigere.

Lægemidler
Salte
Generator

Generator har flere betydninger:
 Elektrisk generator - maskine som omdanner bevægelse til elektrisk energi (elektrodynamisk generator eller dynamo)
 Elektrostatisk generator
 Signalgenerator
Thalia

Thalia eller Thaleia kan henvise til flere artikler:

 Thalia (pigenavn) – et pigenavn 
 Thalia (muse)
 23 Thalia (småplanet)
 Thalia (Teater) – et tidligere københavnsk teater
 Thalía Sodi - mexikansk sangerinde
Se også
 Ariadna Thalía Sodi Miranda – en skuespiller
Esrum Sø

Esrum Sø er Danmarks vandrigeste sø, og næststørste sø målt på overfladeareal, efter Arresø. Den ligger i Region Hovedstaden nordvest for Fredensborg og øst for Gribskov. Søen har 3 karakteristi­ske bugter i nordenden og den smalle bugt Møllekro­gen i sydenden. Søen har en karakteristisk form med relativt stejle skrænter og et stort, jævnt bundareal på 18-22 meters dybde. Tilløbene til søen er små. Udløbet, Esrum Å, er i søens nordende. I den ende af søen, der ligger op mod Fredensborg Slotshave, ligger Chaluphuset, Skipperhuset og Kano- og kajakudlejning. Ved Esrum Sø er der også gode muligheder for at overnatte i shelter.

Esrum Sø indgår i Nationalpark Kongernes Nordsjælland.

Rige borgere i København og Helsingør sendte fra omkring 1750 til ud i 1900-tallet snavsetøjet til landsbyen Sørup ved østbredden, hvor hovedparten af de kvindelige beboere beskæftigede sig med vaskeri og blegeri.

Noter

Litteratur 
 Niels Richter-Friis, Esrum Sø, Forlaget Esrum Sø, 2010. .

Eksterne henvisninger 

 Region Hovedstaden  (indtil 1/1/2007 : Frederiksborg Amt)

Søer i Fredensborg Kommune
Søer i Gribskov Kommune
Søer i Helsingør Kommune
Søer i Hillerød Kommune
Fredede arealer i Danmark
Fredensborg
Sø
Nødebo
Nationalpark Kongernes Nordsjælland
Mossø

{
  "type": "ExternalData",
  "service": "geoshape",
  "ids": "Q3435105",
  "properties": {
    "title": "Mossø",
  }
}
Mossø ved Skanderborg er Danmarks fjerdestørste og Jyllands næststørste sø, efter Stadil Fjord. Den er en del af Gudenåsystemet. Søen har en længde på omkring 10 km og en bredde på knap 2 km.

Mossø er skabt under sidste istid, altså for ca. 10.000 år siden. Dybdemæssigt er Mossø opdelt i to bassiner – et lille og lavvandet vestligt samt et stort og meget dybt østligt. De to bassiner er delt af en lavvandet tange, der fra Emborg Odde strækker sig næsten helt over til sydsiden. Mossø afvander til Gudenåen nær Klostermølle i søens vestende.

Søen er omgivet af skove, enge og agerland. Og nogle steder er der store rørskove og moseområder langs søens bredder.

Se også 
 Sø

Kilder/henvisninger 

Søer i Skanderborg Kommune
Fredede arealer i Danmark
Gudenå
Skanderborg Sø

Skanderborg Sø ved Skanderborg består af to næsten lige store bassiner (Store Sø og Hylke Sø) og er en del af Gudenåsystemet i Søhøjlandet.

Skanderborg Sø er skabt under afslutningen på den sidste istid, altså for lidt over 10.000 år siden.

Søen er omgivet af enge, rørskove, småsøer, agerland og en smule skov. Der er tre små øer i søen; Kalvø, Æbelø og de små Sct. Thomas og Sct. Helene. Tidligere var der flere mindre øer, men i 1912 og 1932 sænkede man vandstanden i søen, for at minimere oversvømmelserne at de omkringliggende landbrugsarealer ved de årlige tøbrud. Det bevirkede blandt andet, at flere øer blev enten landfaste eller fusionerede.

Tidligere bygninger
Ved Skanderborg Sø lå i den sydøstlige ende Ring Kloster frem til 1715, og  på Kalvø midt i søen et benediktinerkloster frem til 1172. På den østlige bred i den sydlige ende af Skanderborg By, ligger på slotsbanken resterne af Skanderborg Slot, den nuværende  Skanderborg Slotskirke.

Se også 
 Sø

Referencer

Kilder 
 Mossø og omkringliggende Søer  Kort og Matrikelstyrelsen (KMS) 2012. 
 Århus Amt  

Søer i Skanderborg Kommune
Gudenå
Solfanger

Solfanger har flere betydninger:

 Solcellepanel – elektricitet
 Solvarmepanel – solopvarmet vand
Farlige forbindelser

Farlige forbindelser er en fransk brevroman af Pierre Choderlos de Laclos. Den udkom anonymt i 1782, vakte betydelig skandale og var forbudt i store dele af 1800-tallet.

Grev de Valmont og markise de Merteuil er to libertinere, som tidligere har haft et forhold til hinanden og nu er hinandens fortrolige i deres erotiske jagt. Markisen vil have Valmont til at forføre den purunge Cécile Volanges, der lige er blevet taget ud af klosterskolen for at blive gift med en mand, som markisen er vred på. Men Valmont synes, at den fromme og lykkeligt gifte fru de Tourvel, der er på besøg hos hans gamle arvetante, er en mere interessant udfordring for hans evner som forfører.

Der udvikler sig et kompliceret mønster af intriger. Andre mennesker blander sig på forskellige måder i sagen, og de to hovedpersoner skiftevis støtter og modarbejder hinanden. Og noget tyder på, at de måske 
har leget med kræfter, hvis styrke de har undervurderet.

Romanen består af breve, som hoved- og bipersoner skriver til hinanden, og det lykkes forfatteren ganske godt at karakterisere personerne og forholdene mellem dem i deres breve. Et fremtrædende træk ved romanen er dens elegance. Valmont og markise de Merteuil er åbenhjertige i deres skildringer af erotiske fohold uden nogensinde at blive platte i deres sprogbrug. Og navnlig Valmont er til tider meget vittig. Som modsætning til hovedpersonernes kynisme kan ses den alvor, der i forskellige former kommer til udtryk hos andre brevskrivere.

En særlig historisk pointe ved bogen er, at den giver et interessant indblik i forholdene i Frankrigs højere kredse en halv snes år før den franske revolution.

Romaner fra Frankrig
Litteratur i 1782
Håndgranat

En håndgranat er et våben som primært anvendes af militæret. Den bruges i nærkamp og er i fleste tilfælde beregnet til at kaste med hånden. Ved eksplosionen gør den væsentlig skade på personer og materiel.

En håndgranat fremstilles i forskellige størrelser og former til forskellige formål, men fem ting har de til fælles.
 Granaten er hul så den kan blive fyldt op med sprængstof eller kemiske stoffer, der laver røg, gas eller skaber brand.
 Granaten er forsynet med et gevindhul beregnet til montering af en tændsats.
 Kasteafstanden er kort.
 Radius for forvoldt skade er lille. (Altså den beskader et lille område)
 Forsinkelse på tændsatsen gør det relativt sikker at kaste.

Håndgranater deles op i to kategorier: offensive og defensive. Den offensive benyttes af den angribende part, som ikke har dækning, hvorfor granatens rækkevidde skal være mindre end kasteafstanden. Den defensive bruges af personel som kan kaste den fra dækning, og derfor ønsker en kraftigere sprængvirkning.
Den danske håndgranat M/54 er en kraftig defensiv håndgranat.
Der kan endvidere være forskel på om granaterne udsender sprængstykker, eller om de alene virker ved trykbølgen fra eksplosionen.
De fleste moderne hære beskytter deres soldater imod sprængstykker, fx fra håndgranater, ved at udruste dem med fragmentationsveste og kevlar-hjelme.

Mills granaten eller ananas håndgranaten, som vist på billedet, har en overflade inddelt i firkantede segmenter. Det hævdes mange steder, at dette var en inddeling i sprængstykker, som hævdet på billedet. En anden forklaring, som virker mere sandsynlig, er at man ville undgå den glatte overflade, som gjorde granaten vanskeligere at håndtere og uden lettere kunne glide ud af hånden. At granaten kun skulle blive til 50 sådanne sprængstykker virker heller ikke sandsynligt. Den første påstand er muligvis en vandrehistorie, som ukritisk går sin gang.

Se også 

 Granatsplinter

Våben
Norske opfindelser
Projektiler
Forsikringsvidenskab

Forsikringsvidenskab eller forsikringsmatematik er en akademisk disciplin som benytter matematiske og statistiske metoder til at vurdere risici inden for forsikrings- og finansbranchen.

Kandidater i forsikringsmatematik har den akademiske titel candidata/candidatus actuarii, forkortet cand.act. En sådan kaldes også en aktuar.

Referencer

Videregående uddannelser i Danmark
Videnskab
Statistik
Søndersø (Maribosøerne)

Søndersø (eller Maribo Søndersø) er Lollands største sø. Søens areal er 8,52 km²  med et vandvolumen på 14.240.000 m³. Gennemsnitsdybden i søen er 1,7 m med en maksimumsdybde på 5,0 m.

Maribo Søndersø er den største af Maribosøerne. Størstedelen af søen ejes af Engestofte Gods / Søholt. Den består af tre bassiner og er med sine 13 regulære øer, 6 småholme og 3 hængesækøer uden sammenligning Danmarks mest ørige sø.

I søen ligger øen Borgø, hvorpå der i 1100-tallet blev opført borgen Refshaleborg. Borgen blev ødelagt ved et angreb i 1256.

Se også 
Øer i Søndersø: Fruerø, Hestø, Præstø, Borgø, Lindø, Askø og Worsaaes Ø.

Kilder/henvisninger 
 Storstrøms Amt
 Naturpark Maribosøerne

Søer i Lolland Kommune
Maribo
Søer i Guldborgsund Kommune
Maribosøerne

[
{
  "type": "ExternalData",
  "service": "geoshape",
  "ids": "Q23741721",
  "properties": {
    "title": "Røgbølle Sø",
  }
},
{
  "type": "ExternalData",
  "service": "geoshape",
  "ids": "Q12315973",
  "properties": {
    "title": "Hejrede Sø",
  }
},
{
  "type": "ExternalData",
  "service": "geoshape",
  "ids": "Q23738301",
  "properties": {
    "title": "Søndersø",
  }
},
{
  "type": "ExternalData",
  "service": "geoshape",
  "ids": "Q12329735",
  "properties": {
    "title": "Nørresø",
  }
}
]

Maribosøerne er et søområde midt på Lolland, der består af fire lavvandede og næringsrige søer: Søndersø, Røgbølle sø, Hejrede sø og Nørresø.
Søerne og hovedparten af deres omgivelser er omfattet af en  fredning der omfatter  cirka 1.195 hektar, der blev fredet i 1957.

Se også 
 Krønge 
 Maribo

Eksterne kilder/henvisninger 

 Naturpark Maribosøerne
 Storstrøms Amt

Ramsarområder i Danmark
Søerne
Søer i Region Sjælland
Krønge

Krønge (i Middelalderen: Krøgingæ) er en gammel landsby, kendt allerede i 1200-tallet, beliggende lige syd for Maribosøerne på Lolland. Krøngegården, tilhørende Dronning Margrethe I, var det lokale magtcenter. Senere blev godset Søholt oprettet. Jorder og gårde i Krønge blev underlagt Søholt. Landsbyen ligger i Lolland Kommune og hører til Region Sjælland.

Eksterne henvisninger 
 Krønge

Danmark i middelalderen
Lokaliteter i Lolland Kommune
Røgbølle Sø

Røgbølle sø er Lollands næststørste sø og samtidig én af Maribosøerne. Røgbølle sø ligger opstrøms Maribo Søndersø. Den er en vigtig fuglelokalitet, og i vinterperioden er der mange rastende fugle på- og i nærheden af søen. Røgbølle Sø hører ligeledes under det internationale vandfugle- og fuglebeskyttelsesområde. Der ligger fire skovklædte øer i den 201 ha store sø. Hertil kommer en næsten helt afsnøret del ved det sydøstlige hjørne, den 8 ha store Sørup Sø.

Eksterne henvisninger 

 Storstrøms Amt
 Naturpark Maribosøerne

Søer i Lolland Kommune
Søer i Guldborgsund Kommune
Maribo
Granat

Granat har flere betydninger:
 Granat (mineral) – et mineral.
 Yttrium-jern-granat - syntetisk stof
 Granat (våben) – en slags bombe.
 Granatæble – en frugt.
Hejrede Sø

Hejrede sø er en sø på Lolland, beliggende øst for Maribo i det midtlollandske dødislandskab. Den udgør én af Maribosøerne og er meget lavvandet. Vandstanden reguleres af en pumpestation, der leder søens vand videre til Maribo Søndersø hvorfra vandet løber i Hunså ud til Smålandshavet tværs gennem Knuthenborg Safaripark. Øst for Hejrede Sø ligger en række moser og delvist udtømte grusgrave over mod St. Musse. Der danner sammen med Maribosøerne et større næsten sammenhængende naturområde.

Nær ved søen har et havørnepar ynglet i flere år. Ved Hejrede Friluftsgård (Hejredevej) og på vestbredden (Røgbøllevej/Søvej) findes fugleudkigspladser.

Se også 
 Hejrede Vold

Eksterne henvisninger 

 Naturpark Maribosøerne
 Hejrede Friluftsgård 

Søer i Guldborgsund Kommune
Nørresø (Maribosøerne)

Nørresø er en sø på det centrale Lolland og er med et areal på 40 hektar den mindste af Maribosøerne. Søen blev i 1942 delt i to bassiner af en motorvejsgennemføring. Søen gennemløbes af alt vandet fra de øvrige søer og har afløb gennem Hunsåen til Smålandshavet. Nørresø er en del af Naturpark Maribosøerne.

Se også 
 Sø

Kilder/henvisninger 
 Storstrøms Amt
 Naturpark Maribosøerne  på naturparkmaribo.dk

Maribo
Søer i Lolland Kommune
Kardæsk

Kardæsk kan henvise til flere artikler:

 Kardæsk (børste) – en stiv børste til at strigle bl.a. heste
 Kardæsk (våben) – et hylster og projektil til svært skyts
 Kardæsk (værktøj) – et langt smalt bræt med håndtag, der i murerfaget bl.a. anvendes til afretning af pudslag mm. Gammel stavemåde kan være kadetske, kardesche eller lignende.
Søndersø

Søndersø er et stednavn flere steder i Danmark:
 Søndersø (by) – en by og et ejerlav i Søndersø Sogn, Nordfyns Kommune
 Søndersø (Henne Sogn) – en bebyggelse i Henne Sogn, Varde Kommune
 Søndersø (Nordsjælland) – en sø og et vandareal i Værløse Sogn, Furesø Kommune

 Søndersø (Maribosøerne) – sø på Lolland
 Søndersø (Viborg) – en af Viborgsøerne
 Søndersø Kommune – tidligere kommune på Nordfyn

 Tyskland
 Søndersø (Angel) – en sø på halvøen Angel i Sydslesvig
 Søndersø (Sørup) – en landsby syd for søen af samme navn i Angel, Sydslesvig
Diodebrokobling

En diodebrokobling, diodebro, Graetz-kobling, helbølgeensretter, broensretter eller ensretterbro er et elektronisk kredsløb som ensretter begge halvperioder af en vekselstrøm. Diodebroen bruges ofte i strømforsyninger der omformer vekselstrømmen fra f.eks. en transformator, til en jævnstrøm ved konstant spænding.

Sådan virker en diodebro 
Den består af 4 dioder, koblet sammen som vist på diagrammet til højre.

Med vekselspænding på terminalerne "a" og "b", skifter disse to terminaler elektrisk polaritet med regelmæssige mellemrum (illustreret på oscillogrammet til venstre):
 I de halvperioder hvor det elektriske potential på terminal a er højere end potentialet på terminal b, vil dioden D2 lede strømmen frem til modstanden, mens D3 leder strømmen tilbage til terminal b.
 I de mellemliggende halvperioder, hvor potentialet på terminal b er højere end potentialet på a, leder D4 strømmen frem til modstanden, mens D1 leder strømmen tilbage til terminal a.

Slutresultatet er, at hver anden halvbølge skifter polaritet, så alle halvbølger har samme polaritet. Ved hjælp af yderligere "hjælpekredsløb" kan denne dobbeltensrettede vekselstrøm omformes til en jævnstrøm: Kobler man f.eks. en tilpas stor elektrisk kondensator hen over modstanden, vil kondensatoren "opsamle" elektrisk energi mens de ensrettede halvbølger "topper", og aflevere energien igen i de "mellemrum" der er mellem halvbølgerne.

Diodebroer i praksis. 

Om end man udmærket kan realisere denne dobbeltensrettende diodebro ved hjælp af fire diskrete dioder (de små komponenter med to tilledninger på billedet til højre), fremstiller og anvender man også komponenter med fire dioder til store strømme (typisk en ampere eller mere), bygget sammen til en "færdiglavet" diodebro i et fælles "hus" – et eksempel på dette er den sorte "blok" med fire tilledninger der er vist på billedet.
Bemærk symbolerne ved tilledningerne: Vekselspændingen tilsluttes de to midterste af de fire terminaler, mens den ensrettede spænding tages ud ved terminalerne mærket "+" og "−".

Dioder
Integrerede kredsløb
Elektrisk energigearing
Brokobling

Brokobling er betegnelsen for elektriske kredsløb, der typisk bruges til afbalancering og støjdæmpning, f.eks. i:

Diodebrokobling (Graetz-kobling)
Modstandsbrokobling (Wheatstone-bro)
Forstærkerbrokobling

Dioder
Integrerede kredsløb
Elektrisk energigearing
Stora Alvaret

Stora Alvaret (af det gammelsvenske ord alvar, der betyder skovløse egne på kalkgrund) er et næsten fuldstændigt fladt landskab på den sydlige del af Öland. Sletten er 37 km lang og 15 km bred, og den dækker næsten en fjerdedel af øens areal.

Landskabet er dannet på en vandret aflejring af kalksandsten, hvor den uigennemtrængelige undergrund, det høje kalkindhold og øens fastlandsprægede klima tilsammen skaber helt enestående vækstbetingelser under nordiske forhold. På Alvaret finder man af samme grund talrige plantearter, som ellers kun ses på de store stepper i Østeuropa.

Stora Alvaret er sammen med det særlige kulturlandskab på Søndre Øland på UNESCOs verdensarvsliste.

Eksterne henvisninger 

 Erik Schwandt: Ölands flora  
 Jens Christian Schou: Ölands flora 
 Dagmar Lundegårdh, Per Lundegårdh og Roland Johansson: Öländsk natur, 1994  

Verdensarvsområder i Sverige
Öland
Etableret i 2000
Seværdigheder i Kalmar län
Kyoto

er en by i Japan. Byen ligger på sydsiden af øen Honshū. Den har indbyggere. Kyoto har tidligere været landets kejserlige hovedstad i mere end 1.000 år.

Kyoto har lagt navn til Kyoto-aftalen, der skal begrænse verdens landes udslip af drivhusgasser.

Navn 
På japansk har byen været kaldt Kyō (京), Miyako (都) eller Kyō no Miyako (京の都). I det 11. århundrede fik byen sit nuværende navn Kyoto (som betyder hovedstaden) fra det kinesiske ord for hovedstad: jingdu (京都).[2] 

Efter at byen Edo blev omdøbt til Tokyo (som betyder "Den østlige hovedstad") i 1868, og kejseren flyttede dertil, så blev Kyoto i kort periode kaldet Saikyō (西京, som betyder "Den vestlige hovedstad").

Galleri

Referencer

Eksterne henvisninger
Prins Valiant

Prins Valiant (org. amerikansk titel: Prince Valiant – In the Days of King Arthur) er en tegneserie skabt af Hal Foster. Den første side offentliggjordes den 13. februar 1937 i New York Journal. I dag består serien af over 1800 sider og er stadig i produktion.

Prins Valiant handler om den unge prins Valiant af Thule (som i serien er henlagt til Norges kyst) og foregår omkring det 5. århundrede. Prinsen møder bl.a. hunnerne og besøger fjerne steder som Afrika og Rom. Meget af handlingen udspiller sig ved Kong Arthurs hof på Camelot, hvor  Merlin, Sir Gaiwan og andre fra Kong Arthur-myten har hjemme.

Hal Foster tegnede og skrev først serien selv, men fra 1970 delte han tegnearbejdet med John Cullen Murphy. Fra 1978 overtog Murphy hele tegnearbejdet og efter Fosters død i 1982 også skrivearbejdet. De senere år fik han hjælp til manuskripterne af sin søn, Cullen, , og sin datter, Mairead, til tegningen. I marts 2004 trak Murphy sig tilbage, og Gary Gianni producerer nu serien til de mere end 300 aviser verden over, der ugentlig bringer den.

Prins Valiant adskiller sig fra mange andre tegneserier på to måder: Dels er der ikke talebobler, men al talen er placeret i tekstbokse. Dels bliver figurerne ældre som serien udvikler sig.

Serien blev udgivet i Danmark næsten fra starten: den kørte i seriebladet Skipper Skræk 1938-1963. Også i Ude og Hjemme og Århus Stiftstidende. Albumudgaverne udkom hos Interpresse, senere hos Carlsen, der stoppede med nummer 50 I Hans Majestæts tjeneste, da det album markerede Hal Fosters endelige exit fra serien.

Herefter var der nogen forvirring om serien skulle fortsætte. Men efter kort tid overgik Prins Valiant til det norske forlag Thule, som også udgiver serien på norsk og er nået til nr. 73 (pr. 2013). De danske album distribueres af forlaget Faraos Cigarer.

Før Prins Valiant havde Hal Foster tegnet en avistegneserie-udgave af Tarzan. Denne regnes for verdens første adventure-tegneserie og udkom i Danmark i ugebladet Tempo (ikke at forveksle med det senere tegneserieblad Fart og Tempo).

Prins Valiant har været filmatiseret tre gange, dels som spillefilm i 1954 og 1997, og dels som tv-serie i 1991-1994.

Eksterne henvisninger 
 Prins Valiant på ComicWiki
 Prince Valiant fanclub

Tegneseriefigurer
Middelalderen i populærkultur
Nagasaki

Nagasaki (japansk: 長崎) er en japansk by beliggende på sydvestkysten af øen Kyushu. Den har  indbyggere og er hovedby i Præfekturet Nagasaki.

Nagasaki blev den 9. august 1945 angrebet af amerikanerne, som udløste den anden atombombe, efter Hiroshima var blevet ramt tre dage før. Cirka 75.000 af Nagasakis daværende 240.000 indbyggere blev dræbt øjeblikkeligt.

Se også 
Atombomberne over Hiroshima og Nagasaki

Referencer

Litteratur

Eksterne henvisninger 

 
Havnebyer i Japan
Kyushu

) er en ø i Japan. Den er den tredjestørste japanske ø og er den sydligste og vestligste af de fire japanske hovedøer. Øen har et areal på og et befolkningstal på  indbyggere.

Nagasaki 

Den 9. august 1945 blev byen Nagasaki på Sydkyushu ramt af atombomben Fat Man. Cirka 75.000 af Nagasakis 240.000 indbyggere blev dræbt øjeblikkeligt.

Geografi 

Kyushu er bjergrig og har fem store vulkaner: Kikai. Ata, Aira, Kakuto og Aso og 23 mindre vulkaner. Aso er Japans største aktive vulkan og regnes for en af verdens farligste vulkaner. 

Øens største by er Fukuoka.

Kagoshima 

ISAS (Institute of Space and Aeronautical Science) havde fra 1962 til 2006 rumhavnen Kagoshima. Kyushus sydlige beliggenhed var velegnet til raketopsendelser. Japanske rumsonder til Månen, Mars, Halleys Komet og en asteroide opsendtes herfra. Japan anvender nu udelukkende rumhavnen på øen Tanegashima, 100 km syd for Kyushu.

Noter 

Øer i Japan
Regioner i Japan
Tystrup Sø

Tystrup sø ligger midt på Sjælland, syd for Sorø og nordvest for Næstved. Tystrup Sø, som gennemstrømmes af Susåen, er en af Sjællands større søer. På det dybeste sted er søen næsten 22 meter dyb. Det betyder, at den er længe om at fryse til om vinteren, ligesom de talrige kildevæld på dens bund giver mange våger i isen.

Både Tystrup- og den sammenhængende Bavelse Sø er en del af Natura 2000-område nr. 163 Suså, Tystrup-Bavelse Sø, Slagmosen, Holmegårds Mose og Porsmose, og er både habitatområde og fuglebeskyttelsesområde. Desuden ligger Suserup Skov langs søen.

Se også 
 Sø

Litteratur 
 Kurt Sørensen, Tystrup-Bavelse søerne. Et sjællandsk sølandskab og dets kulturhistorie, Engel, 2002.

Kilder/henvisninger 

 Danmarks Miljøundersøgelser 
 Skov og Naturstyrelsen

Søer i Næstved Kommune
Søer i Sorø Kommune
Søer på Sjælland